**ROMÂNIA Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

**Iniţiator, PRIMAR**

**Soós Zoltán**

**H O T Ă R Â R E A nr. \_\_\_\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_ 2023

privind aprobarea documentației de avizare a lucrărilor de intervenții și a indicatorilor tehnico-

economici aferenţi obiectivului de investiţii

**„SF/DALI Supralărgire strada Barajului”**

***Consiliul Local al Municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. **60025/2276 /DT/ 13.09.2023,** inițiat de Primar prin Direcţia Tehnică privind aprobarea Documentației de Avizare a Lucrărilor de Intervenții și a indicatorilor tehnico-economici aferenţi obiectivului de investiţii „ SF/DALI Supralărgire strada Barajului”

**În conformitate cu prevederile:**

* HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;
* O.U.G. nr. 43/1997 privind regimul drumurilor;
* Legea nr. 24/15.01.2007, republicată, privind reglementarea și administrarea spațiilor verzi din intravilanul localităților;
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
* Art. 44, alin. (4) al Legii nr. 273/2006 privind finanţele publice locale, cu modificările şi completările ulterioare;
* Art.129 alin. (1), alin. (2) lit. „b”, alin. (4) lit. „d”, art. 139 alin. (1) OUG nr. 57/05.07.2019 privind Codul administrativ, cu modificările şi completările ulterioare,

**H o t ă r ă ş t e :**

**Art.1.** Se aprobă **Documentația de Avizare a Lucrărilor de Intervenții** și indicatorii tehnico–economici pentru obiectivul **„SF/DALI Supralărgire strada Barajului”**, conform anexei care face parte integrantă din prezenta hotărâre, după cum urmează:

Valoarea totală a devizului actualizată (inclusiv TVA) = **23.383.901,576 lei**,

din care C+M (inclusiv TVA) =  **17.675.227,080 lei.**

**Capacităţi:** Obiectivul de investiţii are următoarele caracteristici :

1. Carosabil 16.875 mp

2. Piste de biciclete 2.640 mp

3. Trotuare 3.262 mp

4. Borduri 10 x 15 4.040 ml

5. Borduri 15 x 25 3.316 ml

6. Canalizare pluvială 1.000 ml

7. Cămin de vizitare 33 buc

8. Guri de scurgere 98 buc

9. Ridicare la cotă capace de cămin 140 buc

10. Indicatoare rutiere 80 buc

11. Marcaje rutiere 6 km

DALI - este prezentat în anexă și face parte integrantă din prezenta hotărâre.

**Art. 2.** Se declară de utilitate publică de ineteres local obiectivul de investiții **„DALI – Supralărgire strada Barajului”**

**Art. 3.** Expropriatorul este Municipiul Târgu Mureş, conform art. (2), alin. (2), Legea 255/2010 privind exproprierea pentru cauză de utilitate publică.

**Art. 4.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Tehnică şi Direcţia Economică.

**Art. 5.** În conformitate cu prevederile art. 252, alin. 1, lit. c şi ale art. 255 din O.U.G. nr. 57/2019 privind Codul Administrativ precum şi ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 6.** Prezenta hotărâre se comunică Direcţiei Tehnice, Serviciului Public Administrația Domeniului Public și Direcţiei Economice.

**Viză de legalitate:**

Secretarul General al Municipiului Târgu Mureş

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**JUDEŢUL MUREŞ (nu produce efecte juridice)\***

**MUNICIPIUL TG. MUREȘ**

**DIRECȚIA TEHNICĂ**

**Nr. 60025/2276/DT/ 13.09.2023 Iniţiator:**

**PRIMAR**

**Soós Zoltán**

**REFERAT DE APROBARE**

privind documentația de avizare a lucrărilor de intervenții și a indicatorilor tehnico-economici aferenţi obiectivului de investiţii

**„SF/DALI Supralărgire strada Barajului”**

**Situația existentă:**

Tronsonul studiat din strada Barajul își desfășoară traseul între intersecția cu

str. Libertății și intersecția cu strada Insulei. Este o stradă intens circulată fiind o rută

de tranzit pentru traficul greu. Pe traseul străzii sunt prezenți numeroși agenți

economici.

Strada studiată se prezintă cu următoarele caracteristici:

• partea carosabilă se prezintă cu sistem rutier degradat din mixturi asfaltice

îmbătrânite și defecte;

• scurgerea apelor meteorice este deficitară, scurgerea apelor este

realizată printr-un sistem de canalizare pluvială subdimensionată, gurile

de scurgere sunt insufiente ca număr.

Deficiențele constatate la fața locului:

• elemente geometrice nesistematizate în plan și profil longitudinal;

• lipsa pantelor transversale;

• regimul de scurgere al apelor deficitar, determinat de lipsa unor amenajări

complete;

• lipsa trotuarelor;

• lipsa pistelor dedicate pentru bicicliști;

• semnalizare rutieră insuficientă a drumului.

**Obiective propuse:**

Obiectivul principal al proiectului îl reprezintă îmbunătățirea condițiilor de trafic

pe strada Barajului prin amenajarea căilor de comunicare terestră destinată traficului

rutier local și de tranzit, precum și traficului pietonal și de bicicliști.

Obiectivele specifice a proiectului:

• îmbunătățirea condițiilor social – economice și de mediu;

• asigurarea infrastructurii rutiere;

• asigurarea infrastructurii destinate bicicliștilor și pietonilor;

• asigurarea mobilității forței de muncă;

• îmbunătățirea calității de mediului din zona de implementare a proiectului

(reducerea nivelului de zgomot a vehiculelor aflate în circulație);

• creșterea speranței de viață datorită facilităților mai bune pentru sănătate

și a reducerii poluării;

• reducerea nivelului de expunere la poluarea aerului și sonoră a oamenilor

din zonă;

obținerea unei construcții care să satisfacă cerințele actuale prescrise de

normativele în vigoare.

Aceste obiective pot fi atinse prin:

• reabilitarea părții carosabile;

• amenajarea trotuarelor, pistelor dedicate pentru bicicliști, precum și

amenajarea acceselor;

• colectarea apelor pluviale de pe partea carosabilă și evacuarea lor către

emisari, prin realizarea unei canalizări pluviale noi;

• realizarea semnalizării rutiere;

• amenajarea intersecților cu străzile adiacente.

**Proiectantul a prezentat DALI conform HGR 907/2016.**

 **Capacităţi:**

Obiectivul de investiţii are următoarele caracteristici :

1. Carosabil 16.875 mp

2. Piste de biciclete 2.640 mp

3. Trotuare 3.262 mp

4. Borduri 10 x 15 4.040 ml

5. Borduri 15 x 25 3.316 ml

6. Canalizare pluvială 1.000 ml

7. Cămin de vizitare 33 buc

8. Guri de scurgere 98 buc

9. Ridicare la cotă capace de cămin 140 buc

10. Indicatoare rutiere 80 buc

11. Marcaje rutiere 6 km

**Durata de execuție a proiectului este de 6 luni.**

**Durata de realizare a lucrărilor de execuție este de 18 luni.**

**Anexăm:**

DALI -parte scrisă și parte desenată

**Având în vedere cele prezentate, propunem spre aprobarea Consiliului Local Municipal Târgu-Mureş a Documentației de Avizare a Lucrărilor de Intervenții și indicatorii tehnico-economici pentru obiectivul de investiţii ,,** **SF/DALI Supralărgire strada Barajului”.**

**Director exec. Adj.**

ing. Popistan Dorin